**Informasjon til foreldre på Mumle Gåsegg, september 2020**

**(i stedet for foreldremøte)**

* **Barnegruppa** i år er på 19 barn. 9 jenter og 11 gutter. 8 stk. 5-åringer, 6 stk. 4-åringer og 5 stk. 3-åringer.
* **Grunnbemanning**: Lillian, Helene og Anne Gro. I tillegg har vi ekstra ansatt inne fra *Ressurssenter for styrket barnehagetilbud*; Monika. Xiufang er i språktrening hos oss (per i dag 3 dager per uke).
* **Studenter** fra Barnehagelærerutdanningen ved UiS. To uker i oktober skal vi ha 1. klassestudenter på avdelingen. Disse kommer tilbake 5 uker etter jul.
* Foreldre ønsker vanligvis at vi deler ut **telefonnummerliste** på avdelingen. Gi beskjed snarest ved ev. reservasjon mot dette.
* **Merk** barnas klær med navn.
* Sjekk at barna har **tett regntøy**. Svarte flekker på innsiden betyr som oftest hull.
* **Husk klær etter vær!** Sjekk gjerne værmeldingen for dagen.😊 Etter hvert blir det kaldere. Da er det viktig at barna har fleece-/ulltøy, lue, votter, hals samt skiftetøy liggende i barnehagen.
* Velg **gode klær** som barna enkelt kan få av og på selv; f.eks. bukser som ikke er for stramme i livet, utedresser og regnbukser som ikke har for stramme strikker nederst, dresser som er lette å få på. Luer bør sitte godt på hodet og vottene bør passe.
* **Private bursdager**: Unngå at noen blir utestengt. Inviter alle av samme kjønn og /eller alder. Husk at vi kun har ei jente på 4 år. Hun bør inkluderes i jenteselskap.
* **Bilder og film** som dere tar i barnehagen er kun til privat bruk! Må ikke legges ut på nettet!
* **FAU-** representant for 2020/21: Flere av fjorårets representanter har sagt ja til å sitte et år til. På Mumle Gåsegg er det Lena (mor til Mari) som er FAU-representant. FAU er foreldrearbeidsutvalget. Ta kontakt med henne om dere har saker dere vil skal tas opp med barnehagen.
* **Mat**: Det blir matservering i barnehagen f.o.m. 1. oktober. Barna har med matpakke til frokost. Barnehagen holder lunsj og frukt.
* **Klær ved henting**: Vi ønsker at barna tas hjem i de uteklærne de har på seg når de hentes. Vi har sett at det blir svært travelt når vi skal rydde på plass opptil 19 sett med f.eks. regntøy… Dette gjelder kun nå som dere foresatte ikke får lov til å gå inn i barnehagen.
* **Foreldresamtaler**: Vanligvis har vi samtaler på våren, men grunnet korona-situasjonen gikk dette ut. Jeg ønsker derfor samtaler med dere i perioden oktober/november. Kommer tilbake med informasjon om dette blir per telefon eller ved oppmøte.